《岁莫送正仲还雁苍》
宋代·舒岳祥

岁穷终有别，人老得无愁。
眼看书先废，材衰句懒酬。
计年知晚易，论学愧东丘。
欲就宁川志，开春与子谋。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。